Dokumentforløb : A8-0156/2017\nom overslag over Europa-Parlamentets indtægter og udgifter for regnskabsåret 2018\nOrdfører: Richard Ashworth\nBILAG: FORSLAG TIL BUDGETOVERSLAG\n– der henviser til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning(3) (IIA af 2. december 2013),\n– der henviser til Europa-Parlamentets og Rådets forordning (EU, Euratom) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union(4),\n– der henviser til sin beslutning af 14. april 2016 om overslag over Europa-Parlamentets indtægter og udgifter for regnskabsåret 2017(5),\n– der henviser til sin beslutning af 26. oktober 2016 om Rådets holdning til forslag til Den Europæiske Unions almindelige budget for regnskabsåret 2017(6),\n– der henviser til sin beslutning af 23. november 2016 om Forligsudvalgets fælles udkast til Den Europæiske Unions almindelige budget for regnskabsåret 2017 som led i budgetproceduren(7),\n– der henviser til generalsekretærens beretning til Præsidiet med henblik på opstilling af det foreløbige forslag til Parlamentets budgetoverslag for regnskabsåret 2018,\n– der henviser til det foreløbige forslag til budgetoverslag, opstillet af Præsidiet den ... april 2017, jf. forretningsordenens artikel 25, stk. 7, og artikel 96, stk. 1,\n– der henviser til forslaget til budgetoverslag, opstillet af Budgetudvalget, jf. forretningsordenens artikel 96, stk. 2,\n– der henviser til betænkning fra Budgetudvalget (A8-0156/2017),\nA. der henviser til, at denne procedure er den tredje fulde budgetprocedure, som gennemføres i den nye valgperiode og det femte år af den flerårige finansielle ramme 2014-2020;\nB. der henviser til, at 2018-budgettet, således som det foreslås i generalsekretærens beretning, er ved at blive udarbejdet på baggrund af en forhøjelse af loftet for udgiftsområde V i forhold til 2017, hvilket giver mere plads til vækst og investeringer og en fortsættelse af gennemførelsen af politikker til at opnå besparelser og forbedringer af effektiviteten;\nC. der henviser til, at generalsekretæren har foreslået syv prioriterede mål for 2018-budgettet, nemlig lancering af en kommunikationskampagne som forberedelse til valget i 2019, konsolidering af de sikkerhedsforanstaltninger, der er truffet, fortsættelse af flerårige byggeprojekter, investering i digitalisering og informatisering af procedurer, fortsættelse af gennemførelse af foranstaltninger, der er nødvendige for indførelsen af irsk som et fuldgyldigt officielt sprog, analysering af de mulige konsekvenser af Brexit og fremme af miljøhensyn inden for transport;\nD. der henviser til, at generalsekretæren har foreslået et budget på 1 971 883 373 EUR til det foreløbige forslag til Parlamentets budgetoverslag for regnskabsåret 2018, hvilket samlet udgør en stigning på 3,26 % i forhold til 2017-budgettet og 19,06 % af udgiftsområde V i FFR for 2014-2020;\nE. der henviser til, at supplerende ekstraordinære investeringer for 47,6 mio. EUR er blevet foreslået af generalsekretæren for at styrke sikkerhedsprojekter, tilvejebringe acontobetalinger til byggeprojektet Adenauer og iværksætte en kommunikationskampagne som forberedelse til valget i 2019;\nF. der henviser til, at næsten 68 % af budgettet er indeks-bundne udgifter, der hovedsagelig vedrører vederlag og godtgørelser til medlemmer og personale, samt bygninger, der justeres i henhold til personalevedtægten til sektorspecifik indeksering eller inflationsraten;\nG. der henviser til, at Europa-Parlamentets rapport med titlen "Kvinder i Europa-Parlamentet", som blev offentliggjort den 8. marts 2017 i anledning af den internationale kvindedag, viser en skæv kønsfordeling i ledende stillinger i Europa-Parlamentet, hvor 83,3 % af stillingerne som Europa-Parlamentets vicegeneralsekretær og generaldirektører var besat af mænd og 16,7 % af kvinder, 70,2 % af Parlamentets direktørstillinger var besat af mænd og 34,1 % af kvinder og 65,9 % Parlamentets kontorchefstillinger var besat af mænd og 29,8 % af kvinder;\nH. der henviser til, at Den Europæiske Unions charter om grundlæggende rettigheder forpligter Unionen til at respektere den sproglige mangfoldighed og forbyder forskelsbehandling på grund af sprog, hvilket derved giver alle EU-borgere ret til at anvende et hvilket som helst af de 24 officielle EU-sprog i deres kontakt med EU-institutionerne, der skal svare på det samme sprog;\nI. der henviser til, at Parlamentet allerede i sin beslutning af 29. april 2015 om overslag over Europa-Parlamentets indtægter og udgifter for regnskabsåret 2016(8) understregede, at 2016-budgettet bør opstilles på et realistisk grundlag og være i overensstemmelse med principperne om budgetdisciplin og forsvarlig økonomisk forvaltning;\nJ. der henviser til, at troværdigheden af Parlamentet som den ene af budgetmyndighedens to parter i vid udstrækning afhænger af dets evne til at bringe sine egne udgifter under kontrol;\nK. der henviser til, at troværdigheden af Parlamentet i vid udstrækning afhænger af dets evne til at udvikle demokratiet på EU-plan;\n1. understreger, at den andel, som modsvarer Parlamentets budget i 2018, bør forblive under 20 % af udgiftsområde V; bemærker, at budgetoverslagene for 2018 svarer til 18,88 %, hvilket er lavere end det, der blev opnået i 2017 (19,26 %) og den laveste andel af udgiftsområde V i de seneste ni år;\n2. kræver i henhold til punkt 15 i sin beslutning af 14. april 2016 om overslag over Europa-Parlamentets indtægter og udgifter for regnskabsåret 2017 og punkt 98 i sin betænkning af 26. oktober 2016 om Rådets holdning til forslag til Den Europæiske Unions almindelige budget for regnskabsåret 2017, at metoden til opstilling af Parlamentets budget på grundlag af de nuværende behov og ikke på grundlag af et koefficientsystem anvendes første gang i forbindelse med budgetproceduren for regnskabsåret 2018; kræver, at disse anmodninger opfyldes;\n3. bemærker, at det beløb, der er afsat til ekstraordinære investeringer og udgifter i 2018, er på 47,6 mio. EUR, dvs. det samme niveau som i 2017; mener, at udgifterne til kommunikationskampagnen for 2019 bør betragtes som ekstraordinære udgifter;\n4. bemærker anmodningen om, at 75 % af bevillingerne til kommunikationskampagnen som forberedelse til valget i 2019 er blevet medtaget i det foreløbige forslag til budgetoverslag for 2018, eftersom de fleste af kontrakterne vil blive undertegnet i 2018;\n5. understreger, at den største del af Parlamentets budget er fastsat af vedtægts- eller kontraktmæssige forpligtelser og er underlagt årlig indeksering;\n6. godkender aftalen af 28. marts 2017 med Præsidiet om niveauet for budgetoverslagene for 2018; mindsker udgiftsniveauet med 18,4 mio. EUR i forhold til Præsidiets oprindelige udgangspunkt; fastsætter det samlede niveau for overslagene for 2018 til 1 953 483 373 EUR, svarende til en samlet stigning på 2,3 % i forhold til 2017-budgettet;\n7. understreger, at Parlamentets centrale funktioner er at lovgive, repræsentere borgerne og kontrollere arbejdet i andre institutioner;\n8. fremhæver Parlamentets rolle for opbygningen af en europæisk politisk bevidsthed og fremme af Unionens værdier;\n9. understreger, at besparelser i forhold til generalsekretærens forslag er nødvendige, og at alle bestræbelser på at opnå en mere effektiv og gennemsigtig anvendelse af offentlige midler på det kraftigste bør fremmes;\nGennemsigtighed og tilgængelighed\n10. glæder sig over svaret på anmodningen fra Budgetudvalget i sin beslutning af 14. april 2016 om overslag over Europa-Parlamentets indtægter og udgifter for regnskabsåret 2017(9), og som blev gentaget i dets beslutning om Rådets holdning til forslaget til Den Europæiske Unions almindelige budget for regnskabsåret 2017(10), om mellem- og langsigtet budgetplanlægning, herunder en klar sondring mellem investeringer og driftsudgifter, der vedrører Parlamentets funktion og dets vedtægtsmæssige forpligtelser (herunder leje og erhvervelser);\n11. glæder sig over oprettelsen af en arbejdsgruppe om procedurer for opstilling af overslag over Europa-Parlamentets indtægter og udgifter; bemærker, at Parlamentet har opfordret til, at der tages højde for en yderligere revision af reglerne for interne budgetprocedurer(11); understreger behovet for medlemmer af Præsidiet og Budgetudvalget at modtage relevante oplysninger om proceduren for overslaget på en rettidig og forståelig måde og med de fornødne detaljer med henblik på at gøre det muligt for Præsidiet og Budgetudvalget at træffe beslutninger ud fra et samlet billede af status for Parlamentets budget og dets behov;\n12. gentager sin opfordring til generalsekretæren til at fremsætte et forslag om at fremlægge budgettet for den brede offentlighed i tilstrækkelig detaljeret grad og på en forståelig og brugervenlig måde på Parlamentets websted med henblik på at gøre det muligt for alle borgere at få en bedre forståelse af Parlamentets aktiviteter og prioriteringer og de tilsvarende udgiftsmønstre;\n13. mener, at besøgsgrupper er et af de centrale instrumenter til at øge borgernes bevidsthed om Parlamentets aktiviteter; glæder sig over de reviderede bestemmelser om besøgsgrupper, og mener, at risikoen for uretmæssig anvendelse af midler er faldet som følge af gennemførelsen af de nye og strengere bestemmelser; anmoder i lyset af dette Præsidiet, sammen med dens Arbejdsgruppe om Informations- og Kommunikationspolitik, om at revidere bevillingerne til medlemmernes besøgsgrupper under hensyntagen til inflationsraten i de seneste år, hvilket betydeligt har øget omkostningerne til sådanne besøg; mener, at selv om disse beløb ikke er beregnet til at dække alle de udgifter, som opstår i forbindelse med besøgsgrupper, men snarere betragtes som et tilskud, kan det forhold, at den forholdsmæssige andel af de dækkede omkostninger vil blive reduceret, hvis de ikke er tilpasset inflationen, ikke ignoreres; anmoder Præsidiet om at tage hensyn til, at denne forskel i uforholdsmæssig høj grad påvirker besøgsgrupper fra mindre velstillede socioøkonomiske grupper, som har meget begrænsede finansielle midler;\nSikkerhed og cybersikkerhed\n14. noterer sig de igangværende foranstaltninger til at styrke Parlamentets sikkerhed med hensyn til bygninger, udstyr og personale, cybersikkerhed og kommunikationssikkerhed; anmoder generalsekretæren og Præsidiet om at gennemføre det overordnede sikkerhedskoncept med henblik på fortsat at indføre strukturelle, operationelle og kulturelle forbedringer af Parlamentets sikkerhed; gentager, at det er nødvendigt at forbedre resultaterne af de IT-tjenester, der leveres til Parlamentet, ved at investere i uddannelse af personale, men også gennem en bedre udvælgelse af kontrahenter, der er baseret på en mere omfattende evaluering af deres tjenester og IT-kapacitet;\n15. mener, at de seneste begivenheder viser, at sandsynligheden for cyberangreb er steget dramatisk, og at teknologien bag disse angreb ofte overgår cybersikkerhedsforanstaltningerne til bekæmpelse heraf; mener, at IT-værktøjer er blevet vigtige instrumenter for medlemmer og ansatte til at udføre deres arbejde, men er ikke desto mindre sårbare over for sådanne angreb; glæder sig derfor over indarbejdelsen af cybersikkerhed i Parlamentets overordnede strategiske forvaltningsramme, og mener, at dette vil give institutionen mulighed for bedre at beskytte sine aktiver og oplysninger;\n16. mener, at på trods af installeringen af SECure EMail-systemet (SECEM) er Parlamentet ikke i stand til at modtage klassificerede og ikke-klassificerede briefinger fra andre institutioner; beklager, at Parlamentet ikke alene er i stand til at udvikle sit eget system for klassificerede informationer (CIS), og der er forhandlinger i gang med andre institutioner om dette; forventer, at disse forhandlinger vil bidrage til at indkredse de bedste midler til at sætte Parlamentet i stand til at modtage klassificerede og ikke-klassificerede briefinger; opfordrer generalsekretæren til at forelægge Budgetudvalget flere oplysninger om den seneste udvikling i disse forhandlinger inden Parlamentets behandling af budgettet i efteråret 2017;\n17. glæder sig over bestræbelserne på yderligere at digitalisere og informatisere procedurerne; tilskynder i denne forbindelse til indførelse af flere muligheder for anvendelse af digital signatur i de administrative procedurer med henblik på at reducere brugen af papir og spare tid;\n18. glæder sig over undertegnelsen af et aftalememorandum mellem den belgiske regering og Europa-Parlamentet, Rådet, Kommissionen, Tjenesten for EU's Optræden Udadtil og andre institutioner i Bruxelles om sikkerhedsgodkendelse for alle eksterne kontrahenters personale, som ønsker adgang til EU's institutioner; opfordrer generalsekretæren til at overveje, om det er hensigtsmæssigt at udvide anvendelsen af dette aftalememorandum til tjenestemænd, parlamentariske assistenter og praktikanter for at muliggøre den nødvendige sikkerhedsverifikation forud for deres ansættelse;\n19. minder om, at midtvejsstrategien for bygningspolitikken blev vedtaget af Præsidiet i 2010; undrer sig over, hvorfor Præsidiet har undladt at fremlægge en langsigtet strategi for Parlamentets bygninger i løbet af denne valgperiode på trods af Parlamentets tidligere beslutninger; opfordrer generalsekretæren og næstformændene til at forelægge Budgetudvalget den nye midtvejsstrategi for bygningerne snarest muligt inden Parlamentets behandling af budgettet i efteråret 2017;\n20. gentager sin opfordring til at sikre en gennemsigtig beslutningsproces for så vidt angår bygningspolitikken, som skal være baseret på tidlig information og tage behørigt hensyn til finansforordningens artikel 203; anmoder i denne forbindelse om yderligere oplysninger om udvidelsen af vuggestuen i Wayenberg-Bygningen;\n21. kræver flere oplysninger om projektet vedrørende renoveringen af Paul Henri Spaak (PHS)-Bygningen, især om eventuelle udtalelser fra uafhængige eksterne kontrahenter om mulighederne for PHS-Bygningen, som har haft en kort levetid på 25 år; opfordrer generalsekretæren til at forelægge Budgetudvalget resultaterne af en sådan undersøgelse hurtigst muligt; understreger, at eksisterende bygninger ikke opfylder de statiske krav til en offentlig bygning for parlamentariske funktioner, der har højere sikkerhedskrav og skal kunne modstå eksterne chok uden at bryde sammen; kritiserer det forhold, at PHS-Bygningen ikke engang opfylder minimumsnormerne for moderne statiske krav, og noterer sig, at en række foranstaltninger allerede skulle have været truffet for at sikre dens stabilitet; opfordrer derfor indtrængende Præsidiet og Parlamentets administration til at arbejde på fremtidige løsninger for PHS-Bygningen, der sikrer tilstedeværelsen og sunde arbejdsvilkår for de tilstedeværende personer; noterer sig niveauet af bevillinger, som foreslås af generalsekretæren i 2018 til undersøgelser og forberedende projekter og arbejder og bistand til projektstyringsteamet; udtrykker sin bekymring over den mulige forvirring om de beløb, der skal bruges til undersøgelser og flytninger; opfordrer indtrængende Præsidiet og generalsekretæren til at orientere Budgetudvalget om alle efterfølgende trin og snarest muligt og senest i juli 2017 at forelægge en klar opdeling af omkostningerne; minder om, at der er behov for at gøre brug af den nyeste energieffektive arkitektur; kræver en vurdering af, hvordan renoveringen vil påvirke enheden for besøgende og seminarer, tilgængeligheden af mødesalen og andre lokaler og kontorer;\n22. mener, at 2018 er et afgørende år for Konrad Adenauer (KAD)-Bygningen, da det vil markere afslutningen af arbejdet på den østlige fløj og påbegyndelse af arbejdet på den vestlige fløj; bemærker med bekymring, at det budget, der er afsat til at dække forvaltningen af dette store projekt, måtte revideres for at styrke holdene, som følger udviklingen af byggeriet; noterer sig den igangværende praksis med at bruge "opsamlingsoverførsler" ved årets udgang (ramassage) for at bidrage til igangværende byggeprojekter; mener, at selv om dette kan være en pragmatisk løsning på at reducere rentebetalinger, er den i strid med gennemsigtigheden af byggeprojekter i Parlamentets budget og kan endda anspore til overbudgettering på visse områder;\n23. opfordrer de ansvarlige næstformænd og generalsekretæren til at forelægge Budgetudvalget en statusrapport og overslag over afslutningen af arbejdet med KAD-Bygningen;\n24. minder om, at Parlamentet forpligtede sig til en reduktion på 30 % pr. FTÆ af sine CO2-emissioner inden 2020 sammenlignet med 2006;\n25. finder det derfor yderst vigtigt, at Parlamentet fastlægger nye, mere udfordrende, kvantitative mål, som regelmæssigt bør måles ved hjælp af de ansvarlige tjenestegrene;\n26. minder om Parlamentets forpligtelse i forbindelse med direktiv 2012/27/EU om energieffektivitet, idet det "med forbehold af gældende budget- og indkøbsregler vil forpligte sig til at stille de samme krav til de bygninger, det ejer og benytter, som dem, der gælder for medlemsstaternes statslige bygninger i henhold til artikel 5 og 6" i nævnte direktiv, på grund af den store synlighed og den ledende rolle, det bør spille med hensyn til bygningers energimæssige ydeevne; understreger det presserende behov for overensstemmelse med denne erklæring ikke mindst for dets egen troværdighed i den igangværende revision af direktiverne om bygningers energimæssige ydeevne og energieffektivitet;\n27. glæder sig over oprettelsen af en arbejdsgruppe om mobilitet, som bør arbejde på en integreret måde og have et klart mandat; understreger, at Parlamentet skal overholde alle former for regional gældende lovgivning på sine arbejdssteder, inklusive på dette område; opfordrer til fremme af anvendelsen af den direkte togforbindelse mellem Parlamentet i Bruxelles og lufthavnen; opfordrer de ansvarlige tjenestegrene i lyset af dette til at revurdere sammensætningen og omfanget af dens egen bilpark; opfordrer Præsidiet til hurtigst muligt at oprette en incitamentsordning for at fremme brugen af cykler til strækninger mellem hjem og arbejdssted; bemærker, at en sådan ordning allerede er indført i andre institutioner, især Det Europæiske Økonomiske og Sociale Udvalg;\n28. hilser oplysningskampagnen velkommen som et nyttigt forsøg på at forklare formålet med Unionen og Parlamentet for borgerne; understreger imidlertid, at denne kampagne bl.a. bør have til formål at redegøre for Den Europæiske Unions rolle, Parlamentets indflydelse og dets funktioner, valget af formanden for Kommissionen og dets indvirkning på borgernes liv;\n29. bemærker, at det forberedende arbejde med oplysningskampagnen forud for det kommende valg til Europa-Parlamentet i 2019 allerede skal begynde i år; glæder sig over en kortere periode på to år til kommunikationskampagnen forud for valget i forhold til perioden på tre år forud for valget til Europa-Parlamentet i 2014;\n30. noterer sig, at det samlede beløb til kommunikationskampagnen for valget i 2019 er anslået til udgifter på 25 mio. EUR i 2018 og 8,33 mio. EUR i 2019 med et højere beløb til finansielle forpligtelser, der er nødvendige i 2018; fremhæver betydningen af disse kommunikationskampagner, navnlig i betragtning af den nuværende situation i Unionen;\n31. mener, at Generaldirektoratet for Kommunikation (GD COMM) bør handle på grundlag af anbefalingerne fra evalueringen af kampagnen i forbindelse med valget til Europa-Parlamentet i 2014(12) og prioritere indsamlingen af data til kampagneprojekter pr. enhed på grundlag af forud fastlagte centrale indikatorer for at måle deres virkning ved omhyggeligt at behandle de underliggende årsager til den særdeles lave deltagelse ved valget i 2014;\n32. glæder sig over det arbejde, som Parlamentets Generalsekretariat, de politiske gruppers sekretariater og medlemmernes kontorer har udført for at styrke medlemmerne i udøvelsen af deres mandat; støtter den fortsatte udvikling af de tjenester, der kan fremme medlemmernes mulighed for at føre kontrol med det arbejde, der udføres af Kommissionen og Rådet, og repræsentere borgerne;\n33. glæder sig over den rådgivning og forskning, som medlemmerne og udvalgene tilbydes gennem Europa-Parlamentets Forskningstjeneste (EPRS) og temaafdelingerne; minder om, at der ved oprettelsen af EPRS i 2013 blev fastsat en midtvejsevaluering af effektiviteten af samarbejdet mellem EPRS og temaafdelingerne; anmoder på ny generalsekretæren om at foretage en sådan evaluering og forelægge resultaterne heraf for Budgetudvalget inden Parlamentets behandling af budgettet i efteråret 2017; godkender de fire specifikke projekter, der udvikles på mellemlang sigt i Europa-Parlamentets bibliotek, nemlig det digitale bibliotek, bedre ressourcer til forskning, kilder til sammenlignende retsvidenskab og åbent bibliotek; betragter disse projekter som et middel til at forbedre støtten til både medlemmer og ansatte samt at lette adgangen til det eksterne forskningsmiljø og borgere; bemærker betydningen af disse projekter og behovet for at integrere dem i det lovgivningsmæssige arbejde, der udføres af medlemmer og ansatte;\n34. bemærker, at den nyligt reviderede forretningsorden(13) har begrænset antallet af medlemmers mundtlige stemmeforklaringer pr. mødeperiode til maksimalt tre, men er fortsat betænkelig ved de ekstra omkostninger til tolkning samt til oversættelse af udskrifterne af forklaringerne, som de giver anledning til; opfordrer indtrængende generalsekretæren til at fremlægge en detaljeret opdeling af de omkostninger, der er forbundet med mundtlige stemmeforklaringer; mener, at der findes alternativer såsom skriftlige stemmeforklaringer samt et væld af offentlige kommunikationsfaciliteter i Parlamentets bygninger, som medlemmerne kan anvende til at redegøre for deres stemmeafgivelse; opfordrer til, som en midlertidig forholdsregel, at mundtlige stemmeforklaringer placeres i slutningen af hver dag på dagsordenen for mødeperioden efter indlæggene af et minuts varighed og andre punkter på dagsordenen;\n35. minder om, at medlemmerne er forpligtet til at underrette administrationen om enhver ændring i deres interesseerklæringer;\n36. er ikke enig i behovet for at udskifte møblerne i medlemmernes og deres assistenters kontorer i Bruxelles; mener, at de fleste af disse møbler er i god stand, og at der derfor ikke er nogen grund til at udskifte dem; mener, at inventar kun bør udskiftes, hvis der er en gyldig grund dertil;\n37. opfordrer generalsekretæren til som forberedelse til den niende valgperiode at forelægge Præsidiet en mere præcis liste over godtgørelsesberettigede udgifter i henhold til godtgørelsen for generelle udgifter; minder om princippet om mandatets uafhængighed; understreger, at det er muligt for de medlemmer, som måtte ønske det, at offentliggøre deres udgifter i henhold til godtgørelsen for generelle udgifter på deres personlige websteder; gentager sin opfordring til større gennemsigtighed vedrørende godtgørelsen af generelle udgifter, idet der bygges videre på bedste praksis fra de nationale delegationer i Parlamentet og medlemsstaterne; mener, at medlemmerne også bør kunne lægge links på Parlamentets websted til steder, hvor de for øjeblikket offentliggør deres afholdte udgifter; gentager, at øget gennemsigtighed i godtgørelsen for generelle udgifter ikke bør kræve yderligere personale i Parlamentets administration;\n38. understreger, at den aktuelle budgetpost for parlamentarisk assistance er tilstrækkelig og ikke bør forhøjes ud over indekseringen af lønninger;\n39. minder om den anmodning, der blev vedtaget af plenarforsamlingen i dens ovennævnte beslutning af 14. april 2016 om Parlamentets budgetoverslag for 2017, om, at de regler, der gælder for godtgørelse af tjenesterejseudgifter i forbindelse med rejser mellem Parlamentets tre arbejdssteder afholdt af akkrediterede parlamentariske assistenter (APA'er) skulle revideres med henblik på at bringe dem i overensstemmelse med de regler, der er gældende for det øvrige personale, og beklager, at der indtil videre ikke er truffet foranstaltninger i denne henseende; opfordrer Præsidiet til at behandle dette spørgsmål uden yderligere forsinkelse; understreger imidlertid, at de nuværende lofter for godtgørelse af tjenesterejser for APA'er (120/140/160 EUR) ikke er blevet justeret siden 2011, og at forskellen mellem APA'er og andet personale desuden er steget til mindst 40 % som følge af indførelsen af de nye lofter, som Rådet godkendte den 9. september 2016 og indtil videre kun har anvendt for ansatte tjenestemænd pr. 10. september 2016; opfordrer derfor Præsidiet til at træffe de nødvendige foranstaltninger for at rette op på denne ulighed;\n40. understreger, at løsningen på denne forskel i tjenesterejseudgifter ikke indebærer en forhøjelse af budgetposten for parlamentarisk assistance;\n41. opfordrer til en gennemsigtig og hensigtsmæssig anvendelse af godtgørelsen af medlemmernes rejseudgifter og henstiller, at der skabes incitamenter til at benytte økonomiklasse, både når det gælder flytransport og jernbanetransport;\n42. opfordrer Formandskonferencen og Præsidiet til at genoverveje muligheden for, at APA'er på visse betingelser kan få lov til at ledsage medlemmerne i forbindelse med Parlamentets officielle delegationsrejser og tjenesterejser, hvilket flere medlemmer allerede har anmodet om; er af den opfattelse, at medlemmerne bør afgøre, om deres assistenter bør ledsage dem i forbindelse med officielle delegationsrejser, hvis rammen for godtgørelse af udgifter til parlamentarisk assistance anvendes;\n43. fremhæver i henhold til punkt 27 i den interinstitutionelle aftale af 2. december 2013 om en gradvis reduktion af personalet med 5 % i alle institutioner, organer og agenturer i perioden mellem 2013 og 2017, at der pga. specifikke behov, som opstod i Parlamentet i 2014 og 2016, blev indgået en aftale med Rådet om forslaget til Den Europæiske Unions almindelige budget for regnskabsåret 2016(14), ifølge hvilken foranstaltningerne vedrørende Parlamentets årlige personalereduktion skal fortsætte indtil 2019;\n44. bemærker, at mens de politiske grupper er blevet undtaget fra disse årlige foranstaltninger vedrørende personalereduktioner siden 2014(15), har forliget om 2017-budgettet medført en nedskæring af stillinger i stillingsfortegnelsen for Europa-Parlamentets Generalsekretariat på grund af Rådets manglende overholdelse af gentlemanaftalen;\n45. minder om, at det samlede personaleniveau i de politiske grupper er undtaget fra målet om at reducere personalet med 5 % i overensstemmelse med de beslutninger, der blev truffet i forbindelse med regnskabsårene 2014, 2015, 2016 og 2017;\n46. glæder sig i lyset af personalereduktionsforanstaltningerne over forslaget om at omdanne 50 faste AST-stillinger til 50 faste AD-stillinger, hvilket har en ubetydelig indvirkning på budgettet; bemærker endvidere forslaget om at omdanne tre midlertidige AST-stillinger til tre midlertidige AD-stillinger i formandens kabinet;\n47. opfordrer Præsidiet til at sikre, at APA'ernes sociale rettigheder og pensionsrettigheder respekteres, og at der stilles finansielle midler til rådighed, navnlig for så vidt angår de APA'er, der har været ansat af medlemmer af Europa-Parlamentet uafbrudt i de seneste to valgperioder; anmoder i denne forbindelse administrationen om at forelægge et forslag, der tager hensyn til beslutningen om at afholde valget i 2014 tidligt, samt til den tid, der blev brugt i forbindelse med ansættelsesproceduren, ved beregningen af den 10-års ansættelsesperiode, der er fastsat i personalevedtægten;\n48. mener, at det i en periode, hvor de økonomiske og menneskelige ressourcer, der er til rådighed for EU-institutionerne, sandsynligvis vil blive mere og mere begrænsede, er vigtigt, at institutionerne er i stand til at ansætte og fastholde de bedst kvalificerede medarbejdere til at imødegå de komplekse udfordringer, der venter forude, på en måde, som er forenelig med principperne om resultatbaseret budgettering;\n49. mener, at tolkning og oversættelse er af væsentlig betydning for Parlamentets funktion og anerkender kvaliteten og merværdien af de tjenesteydelser, som tolkene leverer; gentager Parlamentets holdning i ovennævnte beslutning af 14. april 2016, at generalsekretæren bør fremsætte yderligere rationaliseringsforslag, såsom udbredelse af brugen af oversættelse og tolkning efter anmodning, navnlig for de tværpolitiske grupper i Europa-Parlamentet, samt undersøge de mulige effektivitetsgevinster ved brug af de nyeste sprogteknologier som et hjælpeværktøj til tolkene og vurdere virkningerne af den ændrede ramme for fastansatte tolke for at forbedre ressourceeffektiviteten og produktiviteten;\n50. glæder sig over fortsættelsen af de foranstaltninger, som Parlamentet har truffet for at indføre irsk som et fuldgyldigt officielt sprog senest den 1. januar 2021; bemærker i denne forbindelse, at det ikke vil være nødvendigt med yderligere stillinger i 2018; anmoder ikke desto mindre generalsekretæren om at konsultere irske medlemmer om muligheden for ressourceeffektivitet uden at gå på kompromis med medlemmernes garanterede rettigheder;\n51. opfordrer indtrængende generalsekretæren til at bygge videre på de eksisterende samarbejdsaftaler mellem Parlamentet, Regionsudvalget og Det Europæiske Økonomiske og Sociale Udvalg med henblik på at finde frem til andre områder, hvor backoffice-funktioner kan deles; opfordrer endvidere generalsekretæren til at iværksætte en undersøgelse af mulige synergier i backoffice-funktioner og -tjenester, som også kan opnås mellem Parlamentet, Kommissionen og Rådet;\nEuropæiske politiske partier og politiske fonde\n52. minder om, at de europæiske politiske partier og fonde bidrager til at skabe en europæisk politisk bevidsthed og øge borgernes forståelse af forbindelsen mellem den politiske proces på nationalt og europæisk plan;\n53. mener, at de seneste kontroverser omkring finansieringen af visse europæiske politiske partier og visse politiske fonde har afsløret svagheder i de eksisterende forvaltnings- og kontrolsystemer;\n54. mener, at ikrafttrædelsen af forordning (EU) nr. 1141/2014(16) og (EU) nr. 1142/2014(17) vil give mulighed for yderligere kontrolmekanismer såsom kravet om at lade sig registrere hos Myndigheden for Europæiske Politiske Partier og Europæiske Politiske Fonde; mener imidlertid, at der er plads til yderligere forbedringer af disse foranstaltninger; bemærker, at partier og fonde vil begynde at ansøge om finansiering i henhold til de nye regler i regnskabsåret 2018;\n55. fremhæver, at der er blevet identificeret en række spørgsmål med den nuværende ordning for medfinansiering, ifølge hvilken bidrag og tilskud fra Parlamentets budget for både partier og fonde ikke må overstige 85 % af de støtteberettigede udgifter, mens de resterende 15 % skal dækkes ved hjælp af egne indtægter; bemærker f.eks., at mangler i medlemskontingenter og donationer ofte opvejes af naturalydelser;\n56. noterer sig den fortsatte dialog mellem Europa-Parlamentet og de nationale parlamenter; opfordrer til, at denne styrkes for at udvikle en bedre forståelse af bidraget fra Europa-Parlamentet og Unionen i medlemsstaterne;\n57. noterer sig anmodningen om eksterne undersøgelser og udtalelser for at støtte det arbejde, der udføres af udvalg og andre politiske organer, med at analysere de mulige konsekvenser af Brexit, herunder de budgetmæssige konsekvenser for Parlamentet; sætter spørgsmålstegn ved nødvendigheden af at kræve eksterne undersøgelser og udtalelser i stedet for at benytte sig af det rigelige udbud af forskningstjenester, der findes i Parlamentet; understreger, at indtil forhandlingerne om Det Forenede Kongeriges udtrædelse af EU er afsluttet, er Det Forenede Kongerige fortsat medlem af EU, og at alle de rettigheder og forpligtelser, der følger af medlemskabet, stadig er i kraft; understreger derfor, at Det Forenede Kongeriges beslutning om at udtræde af EU sandsynligvis ikke forventes at få indvirkning på Parlamentets budget for 2018;\n58. minder om sin beslutning af 20. november 2013 om placeringen af arbejdsstederne for Den Europæiske Unions institutioner(18), i hvilken man anslog omkostningerne ved Parlamentets geografiske spredning til at ligge mellem 156 mio. EUR og 204 mio. EUR, hvilket svarer til 10 % af Parlamentets budget; understreger, at den miljømæssige påvirkning af den geografiske spredning anslås til at være på mellem 11 000 og 19 000 ton i CO2-emissioner; fremhæver offentlighedens negative opfattelse, som skyldes denne spredning, og gentager derfor sin holdning med kravet om at udarbejde en køreplan for et enkelt hjemsted;\n59. minder om sin beslutning af 14. april 2016(19) om overslag over Europa-Parlamentets indtægter og udgifter for regnskabsåret 2017; anmoder om, at der iværksættes et samarbejde med tv-stationer, sociale medier og andre partnere med henblik på at etablere et europæisk mediecentrum til uddannelsesformål for unge journalister;\n60. opfordrer generalsekretæren og Præsidiet til at skabe en kultur med resultatbaseret budgettering i hele Parlamentets administration i tråd med LEAN-ledelsestilgangen for at øge effektiviteten og kvaliteten af institutionens interne arbejde;\n61. vedtager budgetoverslaget for regnskabsåret 2018;\n62. pålægger sin formand at sende denne beslutning og budgetoverslaget til Rådet og Kommissionen.\nEUT L 287 af 29.10.2013, s. 15.\nVedtagne tekster, P8_TA(2016)0132.\nVedtagne tekster, P8_TA(2016)0475.\nVedtagne tekster, P8_TA(2015)0172.\nDeloittes undersøgelse fra december 2015.\nVedtagne tekster, P8_TA(2016)0484 – artikel 183, stk. 1).\nVedtagne tekster, P8_TA(2015)0407.\nVedtagne tekster, P7_TA (2013)0437. Vedtagne tekster, P8_TA(2014)0036. Vedtagne tekster, P8_TA(2015)0376. Vedtagne tekster, P8_TA(2016)0411.\nEuropa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (EUT L 317 af 4.11.2014, s. 1)\nEuropa-Parlamentets og Rådets forordning (EU, Euratom) nr. 1142/2014 af 22. oktober 2014 om ændring af forordning (EU, Euratom) nr. 966/2012 for så vidt angår finansiering af europæiske politiske partier ( EUT L 317 af 4.11.2014, s. 28).\nVedtagne tekster, P8_TA-PROV(2016)0132.\nFORSLAG TIL EUROPA-PARLAMENTETS BUDGETOVERSLAG FOR REGNSKABSÅRET 2018\nSOM FASTLAGT AF BUDGETUDVALGET PÅ DETS MØDE DEN\nFORSLAG TIL BUDGETOVERSLAG\nDen Europæiske Unions bidrag til finansieringen\naf Europa-Parlamentets udgifter for regnskabsåret 2018\nINDTÆGTER FRA PERSONER, DER ER KNYTTET TIL EU-INSTITUTIONERNE OG ANDRE EU-ORGANER\nProvenu af skat på lønninger og godtgørelser til medlemmer af institutionen, tjenestemænd, øvrige ansatte og pensionsmodtagere\nProvenu af det særlige lønfradrag og solidaritetsbidraget, der fratrækkes i de vederlag, der udbetales til medlemmer af institutionen, tjenestemænd og øvrige ansatte i aktiv tjeneste\nIndtægt ved salg af transportmateriel — formålsbestemte indtægter\nIndtægt ved salg af publikationer, tryksager og film — formålsbestemte indtægter\nINDTÆGTER FRA LEVEREDE TJENESTEYDELSER OG UDFØRT ARBEJDE\nIndtægter fra tjenesteydelser og arbejde, der leveres til eller udføres for andre institutioner eller organer, herunder sådanne institutioners og organers tilbagebetaling af udlæg for tjenesterejser — formålsbestemte indtægter\nIndtægter fra tredjemand for tjenesteydelser leveret eller arbejde udført på dennes anmodning — formålsbestemte indtægter\nBIDRAG OG TILBAGEBETALINGER I FORBINDELSE MED AFTALER OG EU-PROGRAMMER\nAlmindelig oversigt over bevillinger (2018 og 2017) og gennemførelse (2016)\nBYGNINGER, INVENTAR, UDSTYR OG FORSKELLIGE DRIFTSUDGIFTER\nUDGIFTER I FORBINDELSE MED INSTITUTIONENS UDFØRELSE AF SÆRLIGE OPGAVER\nMYNDIGHEDEN FOR EUROPÆISKE POLITISKE PARTIER OG EUROPÆISKE POLITISKE FONDE OG UDVALGET AF UAFHÆNGIGE FREMTRÆDENDE PERSONER\nUDGIFTER FOR MYNDIGHEDEN FOR EUROPÆISKE POLITISKE PARTIER OG EUROPÆISKE POLITISKE FONDE OG FOR UDVALGET AF UAFHÆNGIGE FREMTRÆDENDE PERSONER\nRESERVE TIL PRIORITEREDE PROJEKTER UNDER UDVIKLING\nArtikel 4 0 0 — Provenu af skat på lønninger og godtgørelser til medlemmer af institutionen, tjenestemænd, øvrige ansatte og pensionsmodtagere\nVedtægten for tjenestemænd i Den Europæiske Union, særlig artikel 66a i den udgave, der var gældende indtil den 15. december 2003.\nArtikel 4 0 4 — Provenu af det særlige fradrag, der fratrækkes i de vederlag, der udbetales til medlemmer af institutionen, tjenestemænd og øvrige ansatte i aktiv tjeneste\nVedtægten for tjenestemænd i Den Europæiske Union, særlig artikel 66a.\nVedtægten for tjenestemænd i Den Europæiske Union, særlig artikel 83, stk. 2.\nVedtægten for tjenestemænd i Den Europæiske Union, særlig artikel 4, artikel 11, stk. 2 og 3, og artikel 48 i bilag VIII.\nI overensstemmelse med finansforordningens artikel 21, stk. 3, er disse indtægter formålsbestemte og kan give anledning til opførelse af supplerende bevillinger, der skal opføres på de konti, hvorover de oprindelige udgifter, der har medført de tilsvarende indtægter, har været afholdt.\nKapitel 5 5 — Indtægter fra leverede tjenesteydelser og udført arbejde\nI overensstemmelse med finansforordningens artikel 21, stk. 2, litra d), er disse indtægter formålsbestemte og kan give anledning til opførelse af supplerende bevillinger, der skal opføres på de konti, hvorover de oprindelige udgifter, der har medført de tilsvarende indtægter, har været afholdt.\nEventuelle indtægter, der ikke er opført under de andre dele af afsnit 6, opføres i overensstemmelse med finansforordningens artikel 21 under denne konto som supplerende bevillinger til dækning af de udgifter, som disse indtægter er bestemt til.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 5 000 EUR.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 25 000 EUR.\nDenne bevilling skal dække godtgørelse af supplerende rejseudgifter, udgifter i forbindelse med medlemmernes rejser i den medlemsstat, hvor de er valgt.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 1 000 EUR.\nGennemførelsesbestemmelserne til statutten for Europa-Parlamentets medlemmer, særlig artikel 22 og 23.\nDenne godtgørelse skal dække udgifter til medlemmernes parlamentariske aktiviteter i overensstemmelse med gennemførelsesbestemmelserne til statutten for Europa-Parlamentets medlemmer.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 170 000 EUR.\nDenne bevilling skal dække de faste opholds- og repræsentationsgodtgørelser i forbindelse med varetagelse af opgaverne for Europa-Parlamentets formand.\nDe indtægter, der er formålsbestemte indtægter, jf. finansforordningens artikel 21, stk. 3, anslås til 100 EUR.\nPræsidiets afgørelse af 17. juni 2009.\nDenne bevilling skal også bruges til at forsikre og bistå medlemmerne i tilfælde af behov for hjemtransport i forbindelse med en officiel rejse som følge af alvorlig sygdom, en ulykke eller en uforudsigelig hændelse, der forhindrer en forsættelse af rejsen. Bistanden omfatter tilrettelæggelsen af hjemtransport og dækningen af dertilhørende udgifter.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 200 000 EUR.\nStatutten for Europa-Parlamentets medlemmer, særlig artikel 18 og 19.\nGennemførelsesbestemmelserne til statutten for Europa-Parlamentets medlemmer, særlig artikel 3-9 og 29.\nDen fælles ordning vedrørende risikodækning for ulykker og erhvervssygdomme for tjenestemænd i Den Europæiske Union.\nKonto 1 0 3 0 — Alderspension — (omkostningsregulativet)\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 150 000 EUR.\nGennemførelsesbestemmelserne til statutten for Europa-Parlamentets medlemmer, særlig artikel 75, og bilag III til regulativet om omkostningsgodtgørelser og andre godtgørelser til Europa-Parlamentets medlemmer (»omkostningsregulativet«).\nKonto 1 0 3 1 — Invalidepension — (omkostningsregulativet)\nKonto 1 0 3 2 — Efterladtepension — (omkostningsregulativet)\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 15 000 EUR.\nGennemførelsesbestemmelserne til statutten for Europa-Parlamentets medlemmer, særlig artikel 75, og bilag I til regulativet om omkostningsgodtgørelser og andre godtgørelser til Europa-Parlamentets medlemmer (»omkostningsregulativet«).\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 500 EUR.\nGennemførelsesbestemmelserne til statutten for Europa-Parlamentets medlemmer, særlig artikel 76, og bilag VII til regulativet om omkostningsgodtgørelser og andre godtgørelser til Europa-Parlamentets medlemmer (»omkostningsregulativet«).\nArtikel 1 0 5 — Sprog- og IT-kurser\nPræsidiets afgørelse af 4. maj 2009 om sprog- og IT-kurser for medlemmerne.\n—lønninger og hermed forbundne godtgørelser og tillæg\n—ulykkes- og sygeforsikring og forsikring mod erhvervssygdomme samt andre sociale afgifter\n—øvrige tillæg og diverse godtgørelser\n—dækning af rejseudgifter for tjenestemænd og midlertidigt ansatte, for ægtefæller og personer, over for hvem der består forsørgerpligt, fra tjenestested til hjemsted\n—virkningerne af de justeringskoefficienter, der anvendes på vederlag samt på den del af vederlaget, som overføres til et andet land end der, hvor der gøres tjeneste\n—arbejdsløshedsforsikring for midlertidigt ansatte samt institutionens udbetalinger til midlertidigt ansatte, for at de kan opnå eller bevare pensionsrettigheder i deres hjemland.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 350 000 EUR.\nVedtægten for tjenestemænd i Den Europæiske Union.\nAnsættelsesvilkårene for de øvrige ansatte i Den Europæiske Union.\nVedtægten for tjenestemænd i Den Europæiske Union, særlig artikel 56 og bilag VI.\nKonto 1 2 0 4 — Rettigheder ved tiltræden, forflyttelse og udtræden af tjenesten\n—rejseudgifter for tjenestemænd og midlertidigt ansatte (inklusive familiemedlemmer) ved tiltræden, udtræden eller forflyttelse til et nyt tjenestested\n—bosættelsesgodtgørelser og flytteudgifter til tjenestemænd og midlertidigt ansatte, der tvinges til at skifte bopæl, efter at de er indtrådt i tjenesten, eller når de forflyttes til et nyt tjenestested, samt ved den endelige udtræden af tjenesten efterfulgt af flytning til en anden lokalitet\n—dagpenge til tjenestemænd og midlertidigt ansatte som godtgørelse for, at de er nødt til at skifte bopæl ved tiltræden af tjenesten eller ved forflyttelse til et nyt tjenestested\n—godtgørelse i tilfælde af afskedigelse af en tjenestemand på prøve, såfremt denne er klart uegnet\n—godtgørelse i tilfælde af institutionens opsigelse af en midlertidig ansats kontrakt\n—forskellen mellem de bidrag, kontraktansatte indbetaler til en pensionsordning i en medlemsstat, og bidragene til Unionens pensionsordning i tilfælde af ændring af en kontrakt.\nKonto 1 2 2 0 — Godtgørelser ved fritagelse fra stillingen og tjenestefrihed af tjenstlige grunde\nDenne bevilling skal dække godtgørelser:\n—til tjenestemænd, som er sat på ventepenge som følge af en nedskæring i antallet af stillinger i institutionen\n—til tjenestemænd ved tjenestefritagelse af organisatoriske behov i forbindelse med erhvervelse af nye færdigheder inden for institutionen\n—til tjenestemænd og midlertidigt ansatte i de politiske grupper, som beklæder en stilling i lønklasse AD 16 eller AD 15, og som fritages fra stillingen af tjenstlige grunde.\nDen dækker endvidere institutionens bidrag til sygeforsikring og virkningen af de justeringskoefficienter, der anvendes på disse godtgørelser (med undtagelse af modtagere i henhold til artikel 42c, der ikke har ret til anvendelse af justeringskoefficient).\nVedtægten for tjenestemænd i Den Europæiske Union, særlig artikel 41, 42c, og 50 samt bilag IV og artikel 48a i ansættelsesvilkårene for de øvrige ansatte i Den Europæiske Union.\n—godtgørelser, der skal udbetales i henhold til tjenestemandsvedtægten eller Rådets forordning (EF, Euratom, EKSF) nr. 2689/95 og (EF, Euratom) nr. 1748/2002\n—institutionens bidrag til sygeforsikring for godtgørelsesmodtagerne\n—virkningerne af de justeringskoefficienter, der anvendes på forskellige godtgørelser.\nVedtægten for tjenestemænd i Den Europæiske Union, særlig artikel 64 og 72.\nKonto 1 4 0 0 — Øvrige ansatte – Generalsekretariatet og politiske grupper\nDenne bevilling skal hovedsagelig dække følgende udgifter med undtagelse af udgifter til øvrige ansatte, der er ansat i generaldirektoratet med ansvar for sikkerhed, og som udfører funktioner i forbindelse med sikring af personer og ejendom, informationssikkerhed samt risikovurdering, og udgifter til øvrige ansatte, som er ansat som chauffører i Generalsekretariatet eller koordinerer disse chaufførers arbejde:\n—vederlag, herunder tillæg og godtgørelser, til øvrige ansatte, særlig kontraktansatte og særlige rådgivere (i henhold til ansættelsesvilkårene for de øvrige ansatte i Den Europæiske Union), arbejdsgiverbidrag til de forskellige sygesikringsordninger, som for hovedparten betales til EU-institutionernes ordning samt virkningen af løntilpasningen på disse ansattes vederlag\n—ansættelse af vikarer\n—regninger, som er udstedt af PMO til dækning af udgifterne til ansættelse af ansatte til at behandle de administrative sagsmapper for Europa-Parlamentets ansatte (navnlig i forbindelse med arbejdsløshedsunderstøttelse, pensionsrettigheder).\nEn del af bevillingen skal anvendes til ansættelse af kontraktansatte med handicap, jf. Præsidiets afgørelse af 7. og 9. juli 2008.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 4 400 000 EUR.\nAnsættelsesvilkårene for de øvrige ansatte i Den Europæiske Union (afsnit IV, V og VI).\nDe generelle gennemførelsesbestemmelser for udvælgelsesprøver og -procedurer, ansættelse og indplacering af Europa-Parlamentets tjenestemænd og øvrige ansatte (Europa-Parlamentets generalsekretærs afgørelse af 17. oktober 2014).\nKonto 1 4 0 1 — Øvrige ansatte — sikkerhed\nDenne bevilling skal hovedsagelig dække følgende udgifter til øvrige ansatte, der er ansat i generaldirektoratet med ansvar for sikkerhed, og som udfører funktioner i forbindelse med sikring af personer og ejendom, informationssikkerhed samt risikovurdering:\n—vederlag til kontraktansatte og kontraktansatte til varetagelse af hjælpefunktioner, herunder tillæg og godtgørelser samt virkningen af løntilpasningen på disse ansattes vederlag,\n—ansættelse af vikarer.\nAnsættelsesvilkårene for de øvrige ansatte i Den Europæiske Union (afsnit IV).\nKonto 1 4 0 2 — Øvrige ansatte — chauffører i Generalsekretariatet\nDenne bevilling skal hovedsagelig dække følgende udgifter til øvrige ansatte, som er ansat som chauffører i Generalsekretariatet eller koordinerer disse chaufførers arbejde:\n—omkostninger i forbindelse med udvælgelse, ansættelse og modtagelse af praktikanter\n—aflønning af praktikanter (stipendier), herunder eventuelle husstandstillæg samt udgifter til en supplerende invaliditetsydelse (på op til 50 % af stipendiet)\n—godtgørelser til praktikanter\n—rejseudgifter, der afholdes af praktikanterne\n—udgifter til ulykkes- og sygeforsikring for praktikanter\n—driftstilskud til dækning eller direkte dækning af udgifter i forbindelse med arrangementer arrangeret af Praktikantudvalget inden for en grænse på 2 000 EUR årligt\n—udgifter til tilrådighedsstillelse af tjenestemænd i Europa-Parlamentet og tjenestemænd i medlemsstaternes administrationer eller fra andre lande, der er specificeret i bestemmelserne\n—udgifter til udstationering af nationale eksperter i Europa-Parlamentet, herunder godtgørelser og rejseudgifter\n—udgifter til ulykkesforsikring for udstationerede nationale eksperter\n—tillæg til studiebesøg\n—foranstaltninger til uddannelse af konferencetolke og oversættere, bl.a. i samarbejde med tolkeskoler og universiteter, som udbyder en uddannelse i oversættelse, samt stipendier til uddannelse og videreuddannelse af tolke og oversættere, indkøb af undervisningsmateriale og udgifter i forbindelse hermed.\nRegler for udlån af tjenestemænd fra Europa-Parlamentet og midlertidigt ansatte fra de politiske grupper til nationale administrationer, organer svarende til disse samt internationale organisationer (Præsidiets afgørelse af 7. marts 2005).\nRegler for udstationering af nationale eksperter i Europa-Parlamentet (Præsidiets afgørelse af 4. maj 2009).\nInterne regler for praktikantophold og studiebesøg i Europa-Parlamentets Generalsekretariat (Europa-Parlamentets generalsekretærs afgørelse af 1. februar 2013).\nKonto 1 4 0 5 — Udgifter til tolkning\n—honorarer og tilsvarende godtgørelser, sociale sikringsbidrag, rejseudgifter og andre udgifter til kontraktansatte konferencetolke, som Europa-Parlamentet rekrutterer til møder til dækning af egne eller andre institutioners eller organers behov i tilfælde, hvor dette arbejde ikke kan udføres af Europa-Parlamentets fastansatte eller midlertidigt ansatte tolke\n—udgifter til konferenceoperatører, -teknikere og -administratorer i forbindelse med ovenstående møder i tilfælde, hvor dette arbejde ikke kan udføres af Europa-Parlamentets tjenestemænd, midlertidigt ansatte eller øvrige ansatte\n—udgifter i tilknytning til tjenester ydet til Europa-Parlamentet af tolke, som er ansat ved andre regionale, nationale eller internationale institutioner\n—udgifter i tilknytning til tolkningsrelaterede aktiviteter, navnlig i forbindelse med forberedelse af møder samt undervisning og udvælgelse af tolke\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 3 500 000 EUR.\nAftale om arbejdsbetingelser og lønordning for konferencetolke (og dens gennemførelsesbestemmelser) udarbejdet den 28. juli 1999 som annoteret den 13. oktober 2004 og revideret den 31. juli 2008.\nDenne bevilling skal dække godtgørelse af udgifter i forbindelse med observatører i overensstemmelse med artikel 13 i Europa-Parlamentets forretningsorden.\nArtikel 1 4 2 — Eksterne oversættelsesydelser\nDenne bevilling skal dække oversættelses-, redigerings- og skrivearbejde, kodning og teknisk bistand udført af ikke-ansatte.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 50 000 EUR.\nKonto 1 6 1 0 – Udgifter ved ansættelse\n—tilrettelæggelse af udvælgelsesprocedurer i henhold til artikel 3 i afgørelse 2002/621/EF samt rejse- og opholdsudgifter for kandidater, der skal til samtale eller lægeundersøgelse med henblik på ansættelse\n—tilrettelæggelse af udvælgelsesprocedurer for ansatte.\nI behørigt begrundede tilfælde og efter høring af Det Europæiske Personaleudvælgelseskontor kan bevillingen anvendes til udvælgelsesprøver, Europa-Parlamentet selv afholder.\nVedtægten for tjenestemænd i Den Europæiske Union, særlig artikel 27 til 31 og artikel 33 samt bilag III.\nDenne bevilling skal dække udgifter til uddannelse med henblik på at forbedre personalets færdigheder og institutionens præstationer og effektivitet, f.eks. igennem sprogkurser i de officielle arbejdssprog.\nVedtægten for tjenestemænd i Den Europæiske Union, særlig artikel 24a.\n—følgende handicappede personer som et led i en interinstitutionel politik til fordel for handicappede:\n—tjenestemænd og midlertidigt ansatte i aktiv tjeneste\n—ægtefæller til tjenestemænd og midlertidigt ansatte i aktiv tjeneste\n—samtlige børn, over for hvem der i henhold til EU's tjenestemandsvedtægt består forsørgerpligt.\n—foranstaltninger til fordel for tjenestemænd og øvrige ansatte, der befinder sig i en særlig vanskelig situation\n—et tilskud til Personaleudvalget og mindre velfærdsudgifter. Bidragene eller afholdelsen af udgifterne af Personaleudvalget for deltagere i en velfærdsaktivitet sigter mod at finansiere aktiviteter med en social, kulturel eller sproglig dimension, men omfatter ikke støtte til enkelte medarbejdere eller husholdninger\n—andre foranstaltninger af social karakter på institutionelt og interinstitutionelt plan med henblik på integration af tjenestemænd og øvrige ansatte\n—finansiering af særlige hensigtsmæssige tilpasningsforanstaltninger eller udgifter til medicinske eller sociale undersøgelser for handicappede tjenestemænd, øvrige ansatte og praktikanter eller handicappede tjenestemænd og øvrige ansatte i forbindelse med ansættelsesprocedurer og handicappede praktikanter i forbindelse med udvælgelsesprocedurer med anvendelse af artikel 1d i tjenestemandsvedtægten, navnlig personlig bistand på arbejdspladsen eller under tjenesterejser.\nVedtægten for tjenestemænd i Den Europæiske Union, særlig artikel 1d, artikel 9, stk. 3, tredje afsnit, og artikel 76.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 600 000 EUR.\nArtikel 1 6 5 — Udgifter vedrørende alle personer, der er knyttet til institutionen\nVedtægten for tjenestemænd i Den Europæiske Union, særlig artikel 59 samt artikel 8 i bilag II.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 1 800 000 EUR.\nKonto 1 6 5 4 — Børnepasningsfaciliteter\nDenne bevilling skal dække Europa-Parlamentets andel af de samlede organisationsudgifter og tjenesteydelser til de interne børnepasningsfaciliteter og de eksterne faciliteter, med hvilke der er indgået en aftale.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 4 250 000 EUR.\nKonto 1 6 5 5 — Europa-Parlamentets bidrag til akkrediterede type II-Europaskoler\nGennemførelse af Kommissionens afgørelse C(2013) 4886 af 1. august 2013 (EUT C 222 af 2.8.2013, s. 8).\nDenne bevilling skal dække Europa-Parlamentets bidrag til type II-Europaskoler, der er akkrediteret af Europaskolernes bestyrelse, eller refusion af et bidrag til type II-Europaskoler, der er akkrediteret af Europaskolernes bestyrelse, som Kommissionen har betalt på Europa-Parlamentets vegne til type II-Europaskoler, der er akkrediteret af Europaskolernes bestyrelse. Den dækker udgifterne til børn af Europa-Parlamentets personale, som falder ind under personalevedtægten, og som er indskrevet på disse skoler.\nDa forsikringsselskaberne ikke længere dækker skader på Europa-Parlamentets bygninger i tilfælde af arbejdskonflikter og terroristangreb, skal denne risiko dækkes over Den Europæiske Unions almindelige budget.\nDenne bevilling skal dække udgifter til leje af Europa-Parlamentets bygninger eller dele af bygninger.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 3 000 000 EUR.\nFinansielle bidrag fra medlemsstaterne eller deres offentlige organer eller enheder i form af finansiering eller tilbagebetaling af omkostninger og tilhørende udgifter i forbindelse med køb eller anvendelse af jord, bygninger, samt af udgifter i forbindelse med institutionens bygninger og faciliteter, betragtes som eksterne formålsbestemte indtægter som omhandlet i artikel 21, stk. 2, i finansforordningen.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 13 000 EUR.\nDenne konto skal modtage eventuelle bevillinger til opførelse af bygninger (arbejder, udgifter til undersøgelser, indledende indretningsarbejder og indkøb af materialer, der er nødvendige for ibrugtagning, og alle dertilhørende udgifter).\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 1 000 000 EUR.\nDenne bevilling skal dække udførelse af indretningsarbejder og andre udgifter i forbindelse med indretning, særlig honorar til arkitekter, ingeniører osv.\nKonto 2 0 0 8 — Forvaltning af bygninger\n—affaldshåndtering og -behandling\n—obligatoriske kontroller, kvalitetskontrol, ekspertudtalelser, revisioner, kontrol med overholdelse osv.\n—det tekniske bibliotek\n—bistand til forvaltning (Building Helpdesk)\n—forvaltning af planer over bygninger og oplysningsmateriale\nFør forlængelse eller indgåelse af kontrakter hører institutionen de øvrige institutioner om de kontraktbetingelser, de hver især har opnået (pris, valuta, pristalsregulering, varighed, andre bestemmelser), jf. i øvrigt finansforordningens artikel 104.\nDenne bevilling skal hovedsagelig dække udgifterne ved bevogtning og tilsyn med Europa-Parlamentets bygninger på Europa-Parlamentets tre sædvanlige arbejdssteder og informationskontorer i Unionen såvel som dets kontorer i tredjelande.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 120 000 EUR.\nArtikel 2 1 0 — IT og telekommunikation\nKonto 2 1 0 0 — IT og telekommunikation — regelmæssige aktiviteter under drift\nDenne bevilling skal dække udgifter til indkøb, leje, vedligeholdelse og tilpasning af materiel og programmel såvel som udgifter til bistand fra rådgivende firmaer til de regelmæssige aktiviteter, der er nødvendige for Europa-Parlamentets velfungerende IT- og telekommunikationssystemer. Disse udgifter vedrører navnlig Data- og Telekommunikationscentrets systemer, afdelingernes IT-aktiviteter og netværksadministration.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 300 000 EUR.\nKonto 2 1 0 1 — IT og telekommunikation — regelmæssige aktiviteter under infrastrukturer\nDenne bevilling skal dække udgifter til indkøb, leje, vedligeholdelse og tilpasning af materiel og programmel såvel som udgifter til bistand fra rådgivende firmaer til de regelmæssige aktiviteter i forbindelse med administration og vedligeholdelse af infrastrukturer i forbindelse med Europa-Parlamentets IT- og telekommunikationssystemer. Disse udgifter vedrører navnlig infrastrukturer for netværk, kabler, telekommunikation, individuelt udstyr såvel som afstemningssystemer.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 67 000 EUR.\nKonto 2 1 0 2 — IT og telekommunikation — regelmæssige aktiviteter i forbindelse med generel bistand til brugere\nDenne bevilling skal dække udgifter til indkøb, leje, vedligeholdelse og tilpasning af materiel og programmel såvel som udgifter til bistand fra rådgivende firmaer til de regelmæssige aktiviteter til generel vejledning og bistand til brugere med hensyn til Europa-Parlamentets IT- og telekommunikationssystemer. Disse udgifter vedrører ydelse af bistand til medlemmerne og andre brugere, der navnlig omfatter administrations-, lovgivnings- og kommunikationsapplikationer.\nKonto 2 1 0 3 — IT og telekommunikation — regelmæssige aktiviteter i forbindelse med administration af IKT-applikationer\nDenne bevilling er beregnet til at dække udgifterne til indkøb, leje og vedligeholdelse af materiel og software og tilhørende arbejder samt udgifter til assistance fra service- og konsulentvirksomheder i forbindelse med den løbende forvaltning af institutionens IKT-applikationer. Udgifterne vedrører især udgifter til medlemmernes applikationer, kommunikationsapplikationer samt administrations- og lovgivningsapplikationer.\nBevillingen skal desuden dække udgifter til IKT-værktøjer, der finansieres i fællesskab inden for rammerne af det interinstitutionelle samarbejde på sprogområdet, som følge af de beslutninger, der træffes af Det Interinstitutionelle Udvalg for Oversættelse og Tolkning.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 32 000 EUR.\nKonto 2 1 0 4 — IT og telekommunikation — investeringer i infrastruktur\nDenne bevilling skal dække udgifter til indkøb af materiel og programmel såvel som udgifter til bistand fra rådgivende firmaer til investeringer i Europa-Parlamentets IT- og telekommunikationssystemers infrastruktur. Disse investeringer vedrører navnlig Data- og Telekommunikationscentrets systemer, netværket, kabler samt systemer til videokonferencer.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 75 000 EUR.\nKonto 2 1 0 5 — IT og telekommunikation — investeringer i projekter\nDenne bevilling skal dække udgifter til indkøb af materiel og programmel såvel som udgifter til bistand fra rådgivende firmaer til investeringer i forbindelse med eksisterende og nye IKT-projekter. Investeringerne vedrører navnlig applikationer for medlemmer, applikationer på det lovgivningsmæssige, administrative, finansielle område og kommunikationsområdet samt dem i forbindelse med administration af IKT-projekter.\nDenne bevilling skal dække køb, leje, vedligeholdelse og reparation af inventar, især køb af ergonomisk kontorinventar, udskiftning af forældede eller ødelagte møbler og kontormaskiner. Den skal også dække diverse udgifter til forvaltning af Europa-Parlamentets løsøre.\nDenne bevilling skal dække udgifter til erhvervelse af kunstværker, udgifter til indkøb af specifikt materiel og løbende udgifter i forbindelse hermed, som f.eks. udgifter til ekspertise, vedligeholdelse, indramning, restaurering, rengøring, forsikring samt transportudgifter.\n—diverse materiel og tekniske anlæg (faste og mobile) til trykkeri, sikkerhed (herunder IT-software), restaurationer, bygninger, uddannelse af personale, institutionens sportscentre, osv.\n—udstyr, navnlig i trykkeriet, telefontjenesten, kantinerne og indkøbscentralerne, samt sikkerheds- og konferenceudstyr i den audiovisuelle sektor osv.\n—specielt materiel (elektronisk, IT og elektrisk) og tilhørende eksterne ydelser.\nDen dækker også udgifter til offentliggørelse af salg og udrangering af materiel samt udgifter til teknisk bistand (rådgivning) i de tilfælde, hvor der er brug for ekstern ekspertise.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 235 000 EUR.\nArtikel 2 1 6 — Transport af medlemmer, andre personer og varer\nDenne bevilling skal dække køb, vedligeholdelse, drift og reparation af transportmateriel (bil- og cykelparken) og leje af biler, taxier, busser og lastbiler med eller uden chauffør, herunder relevante forsikringer og andre administrationsudgifter. Når bilparken skal udskiftes, eller der skal indkøbes eller lejes biler, vil de mindst forurenende biler, f.eks. hybridbiler, blive foretrukket.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 100 000 EUR.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 10 000 EUR.\n—omkostninger, som Domstolen, Retten og medlemsstaternes retter tilpligter Europa-Parlamentet at bære\n—advokatbistand til Europa-Parlamentet i sager ved medlemsstaternes og Unionens retter, juridisk rådgivning eller ekspertrådgivning i forbindelse med andre sager, som forelægges for Den Juridiske Tjeneste\n—refusioner af udgifter til advokater i forbindelse med disciplinære og lignende procedurer\n—skadeserstatninger og renter\n—aftalte godtgørelser i forbindelse med mindelig bilæggelse i henhold til kapitel 11a i Rettens procesreglement.\n—forsikringer, der ikke udtrykkeligt er medtaget under andre konti\n—køb og vedligeholdelse af beklædning til parlamentsbetjente, chauffører, receptionister, lageransatte og flyttemænd såvel som ansatte i tjenesten for besøg og seminarer, Parlamentarium, Lægetjenesten, Sikkerhedstjenesten, tjenesten for vedligeholdelse af bygninger og diverse tekniske tjenester\n—diverse driftsudgifter og administrationsudgifter, herunder administrationsgebyrer, der betales til PMO i forbindelse med tidligere medlemmers pensioner, som de har ret i henhold til statutten, udgifter til sikkerhedskontrol af eksterne personer, der arbejder i eller i Europa Parlamentets lokaler eller systemer samt køb af varer og tjenesteydelser, der ikke udtrykkeligt er medtaget under andre konti\n—diverse køb i forbindelse med aktiviteter som led i ordningen for miljøledelse og miljørevision (EMAS) (PR-kampagner osv.)\nArtikel 2 3 9 — EMAS-aktiviteter, navnlig fremmende aktiviteter og Europa-Parlamentets CO2-kompensationsprogram\nDenne bevilling skal dække udgifter i forbindelse med EMAS-aktiviteter, som har til formål at forbedre Europa-Parlamentets miljøpræstationer, herunder fremme af disse aktiviteter, og i forbindelse med Europa-Parlamentets CO2-kompensationsprogram.\nDenne bevilling skal dække udgifterne i forbindelse med rejser foretaget af institutionens personale og tilknyttede nationale eksperter, praktikanter og ansatte fra andre EU-institutioner eller internationale institutioner, der indbydes af institutionen mellem tjenestestedet og et af Europa-Parlamentets tre arbejdssteder (Bruxelles, Luxembourg og Strasbourg) og i forbindelse med tjenesterejser til alle andre steder end de tre arbejdssteder. Udgifterne, der dækkes, er befordringsudgifter, dagpenge, opholdsudgifter og godtgørelser for ubekvemme arbejdstider. Ekstraudgifter (herunder annullering af rejsehjemmel og hotelreservationer, udgifter til elektronisk fakturering og udgifter til forsikringer i forbindelse med tjenesterejser) dækkes også.\nDenne bevilling skal også dække udgifter til enhver form for CO2-kompensation for tjenesterejser og rejser foretaget af personalet.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 240 000 EUR.\nVedtægten for tjenestemænd i Den Europæiske Union, særlig artikel 71 samt artikel 11, 12 og 13 i bilag VII.\n—de forpligtelser, der påhviler institutionen i form af udgifter til reception og repræsentation i forbindelse med vurdering af videnskabelige projekter (STOA), og andre fremadrettede aktiviteter såsom udgifter til medlemmernes repræsentation\n—formandens repræsentationsudgifter uden for arbejdsstederne\n—repræsentation og tilskud til sekretariatsudgifter for formandens kontor\n—Generalsekretariatets receptioner og repræsentation, herunder indkøb af artikler og medaljer til tjenestemænd med 15 og/eller 25 års tjenestetid\n—diverse udgifter i Protokoltjenesten såsom til flag, gaveæsker, indbydelser, trykte menuer osv.\n—udgifter til rejser og ophold for meget vigtige gæster af institutionen\n—udgifter til visa for Europa-Parlamentets medlemmer og ansatte i forbindelse med officielle besøg\n—udgifter til receptioner og repræsentation og andre specifikke udgifter for medlemmer, som udøver officielle funktioner i Europa-Parlamentet.\nDenne bevilling skal dække udgifter til forfriskninger og andre drikkevarer, lejlighedsvis til lette måltider, der serveres i forbindelse med institutionens møder eller i forbindelse med interinstitutionelle møder, der afholdes i Europa Parlamentets bygninger, samt til forvaltning af disse ydelser.\nKonto 3 0 4 2 — Møder, kongresser, konferencer og delegationer\nDenne bevilling skal navnlig dække de udgifter, som ikke dækkes af kapitel 1 0 og artikel 3 0 0 i forbindelse med:\n—afholdelse af møder uden for arbejdsstederne (udvalg eller disses delegationer, politiske grupper), herunder i givet fald udgifter til repræsentation\n—organisering af interparlamentariske delegationer, ad hoc-delegationer, blandede parlamentariske udvalg, parlamentariske samarbejdsudvalg og parlamentariske delegationer til Verdenshandelsorganisationen (WTO) samt udgifterne i forbindelse med den parlamentariske konference om WTO og dens styringsudvalg\n—organisering af delegationer til Den Blandede Parlamentariske Forsamling AVS-EU, Den Euro-Latinamerikanske Parlamentariske Forsamling, Den Parlamentariske Forsamling Euronest og deres organer\n—organisering af Den Parlamentariske Forsamling for Middelhavsunionen, dennes udvalg og præsidium; disse udgifter omfatter Europa-Parlamentets bidrag til forsamlingens uafhængige sekretariat eller det beløb, der udgør Europa-Parlamentets andel af forsamlingens budget\n—bidrag til internationale organisationer, som Europa-Parlamentet eller et af dets organer er medlem af (Den Interparlamentariske Union, Sammenslutningen af Parlamenternes Generalsekretærer, 12+-Gruppen under Den Interparlamentariske Union)\n—tilbagebetaling til Kommissionen på grundlag af en aftale om levering af tjenesteydelser, der er indgået mellem Parlamentet og Kommissionen, af Parlamentets andel af omkostningerne ved at fremstille EU-passersedlen (udstyr, personale og materialer) i overensstemmelse med protokollen om privilegier og immuniteter (artikel 6), artikel 23 i vedtægten for tjenestemænd i Den Europæiske Union, artikel 11 og 81 i ansættelsesvilkårene for øvrige ansatte i Unionen og Rådets forordning (EU) nr. 1417/2013 af 17. december 2013 om fastsættelse af formen på de passérsedler, som udstedes af Den Europæiske Union (EUT L 353 af 28.12.2013, s. 26).\n—kontrakter med kvalificerede eksperter og forskningsinstitutter med henblik på undersøgelser og andre forskningsaktiviteter (workshopper, rundbordskonferencer, ekspertpaneler, konferencer), der gennemføres for Europa-Parlamentets organer, parlamentariske udvalg, parlamentariske delegationer og administration\n—erhvervelse eller leje af specialiserede informationskilder, såsom specialiserede databaser, dertil hørende litteratur eller teknisk bistand, når det er nødvendigt for at supplere ovennævnte ekspertkontrakter\n—rejse- og opholdsudgifter samt andre udgifter i forbindelse hermed for sagkyndige og andre — herunder personer, der har indgivet andragender til Europa-Parlamentet — der indkaldes til udvalgsmøder, delegationsmøder, studie- og arbejdsgrupper samt workshops\n—udgifter til udbredelse af interne og eksterne parlamentariske forskningsprodukter og andre relevante produkter til fordel for institutionen og offentligheden (navnlig via offentliggørelse på internettet, interne databaser, brochurer og publikationer)\n—indkaldelse af eksterne personer til at deltage i arbejdet i f.eks. disciplinærudvalget eller det specialiserede panel til behandling af finansielle uregelmæssigheder.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 64 000 EUR.\nArtikel 3 2 1 — Udgifter til Europa-Parlamentets forskningstjenester, herunder biblioteket og de historiske arkiver\nDenne bevilling skal dække udgifterne til aktiviteterne i GD EPRS, navnlig:\n—køb af specialiseret ekspertise og bistand til Europa-Parlamentets forskningsaktiviteter (herunder artikler, undersøgelser, workshopper, rundbordskonferencer, ekspertpaneler, konferencer), der om nødvendigt kan gennemføres i samarbejde med andre institutioner, internationale organisationer, nationale parlamenters forskningsafdelinger og biblioteker, tænketanke, forskningsorganer og andre kvalificerede eksperter\n—køb af ekspertise, der er specialiseret inden for konsekvensanalyse samt forudgående og efterfølgende vurdering af den europæiske merværdi og vurdering af videnskabelige og teknologiske projekter (STOA)\n—køb eller leje af bøger, tidsskrifter, aviser, databaser, presseagenturers produkter og et ethvert andet informationsmedie til Biblioteket i forskellige formater, herunder udgifter til copyright, kvalitetsstyringssystemet, indbindings- og vedligeholdelsesmaterialer og -arbejder og andre relevante ydelser\n—udgifter til eksterne arkiveringsydelser (organisering, udvælgelse, beskrivelse, overførsel til forskellige medier og papirløst format, erhvervelse af primære arkivkilder)\n—erhvervelse, udvikling, installation, anvendelse og vedligeholdelse af særlig biblioteks- og arkiveringsdokumentation og særligt mediatekmateriale, herunder elektrisk, elektronisk og IT-materiale og/eller -systemer såvel som indbindings- og vedligeholdelsesmaterialer\n—rejse- og opholdsudgifter samt andre udgifter i forbindelse hermed for eksperter og forfattere, der indbydes til at deltage i præsentationer, seminarer, workshopper eller andre aktiviteter af denne type organiseret af GD EPRS\n—deltagelsen af enheden for vurdering af videnskabelige og teknologiske projekter (STOA) i europæiske og internationale videnskabelige organers aktiviteter\n—Europa-Parlamentets forpligtelser i henhold til internationale og/eller interinstitutionelle samarbejdsaftaler, herunder Europa-Parlamentets bidrag til udgifterne til forvaltning af Unionens historiske arkiver i overensstemmelse med Rådets forordning (EØF, Euratom) nr. 354/83.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 100 EUR.\nRådets forordning (EØF, Euratom) nr. 354/83 af 1. februar 1983 om åbning for offentligheden af de historiske arkiver for Det Europæiske Økonomiske Fællesskab og Det Europæiske Atomenergifællesskab og efterfølgende ændringer (EFT L 43 af 15.2.1983, s. 1).\nPræsidiets afgørelse af 28. november 2001 om regulativ om aktindsigt i Europa-Parlamentets dokumenter, senest ændret den 22. juni 2011 (EUT C 216 af 22.7.2011, s. 19).\nPræsidiets afgørelse af 16. december 2002 om interne bestemmelser om Europa-Parlamentets arkiver, konsolideret den 3. maj 2004.\nPræsidiets afgørelse af 10. marts 2014 om regulativ om behandling af arkivmateriale fra medlemmer og tidligere medlemmer af Europa-Parlamentet.\nArtikel 3 2 2 — Udgifter til dokumentation\n—abonnementer på aviser, tidsskrifter, hos nyhedsbureauer ved offentliggørelse og onlinetjenester, herunder udgifter til copyrightafgifter i forbindelse med reproduktion og skriftlig og/eller elektronisk udbredelse af disse abonnementer og servicekontrakter vedrørende levering af avisartikelanalyser og presseudklip\n—abonnementer eller servicekontrakter vedrørende levering af artikelanalyser af tidsskrifter eller indlæsning på optisk læsbare medier af uddrag af disse tidsskrifter\n—udgifter til brug af eksterne databaser for dokumentation og statistik, bortset fra IT-materiel og udgifter til telekommunikation\n—anskaffelse af nye eller erstatning af ordbøger, leksika, på alle medier, herunder til de nye sprogafdelinger, og andre værker til sprogtjenesterne og Lovgivningskvalitetsenhederne.\nArtikel 3 2 3 — Støtte til demokrati og styrkelse af de parlamentariske kapaciteter i tredjelandes parlamenter\n—udgiftsforpligtelser til programmer om udveksling af information og samarbejde mellem Europa-Parlamentet og de nationale parlamenter i førtiltrædelseslande, navnlig på Vestbalkan og i Tyrkiet\n—udgiftsforpligtelser med henblik på fremme af forbindelserne mellem Europa-Parlamentet og demokratisk valgte nationale parlamenter i tredjelande (ud over dem, der er angivet i førnævnte afsnit) samt tilsvarende regionale parlamentariske institutioner; de pågældende aktiviteter tager navnlig sigte på at styrke den parlamentariske kapacitet i nye og fremvoksende demokratier, navnlig i det europæiske nærområde (syd og øst)\n—udgiftsforpligtelser til fremme af aktiviteter til fordel for mægling og programmer til fordel for unge politiske ledere fra Den Europæiske Union og fra lande i det europæiske udvidede nærområde: Maghreb, Østeuropa og Rusland, den israelsk-palæstinensiske dialog og andre prioriterede lande, som besluttes af Gruppen for Demokratistøtte og Valgkoordinering\n—udgiftsforpligtelser for tilrettelæggelsen af Sakharovprisen (navnlig prisens størrelse, prismodtagerens/prismodtagerenes og de andre finalisters rejseudgifter og udgifter til modtagelse af denne eller disse, driftsomkostningerne for Sakharovnetværket samt udgifter til tjenesterejser for dets medlemmer) og til aktiviteter til fremme af menneskerettigheder.\nForanstaltningerne omfatter informationsbesøg i Europa-Parlamentet i Bruxelles, Luxembourg og Strasbourg samt besøg i medlemsstater og tredjelande; bevillingen dækker helt eller delvis deltagernes udgifter, især rejse- og opholdsudgifter og dagpenge.\nPræsidiets afgørelse af 12. december 2011 om oprettelse af Direktoratet for Demokratistøtte i Generaldirektoratet for Eksterne Politikker.\n—samtlige udgifter til digital udgivelse (intranetsteder) og traditionel udgivelse (dokumenter og tryksager i udlicitering), herunder distribution\n—opdatering og evolutiv og korrigerende vedligeholdelse af redigeringssystemer.\nDenne bevilling skal dække tilskud til informationspublikationer, herunder elektroniske publikationer, informationsaktiviteter, forbindelser til offentligheden, deltagelse i offentlige arrangementer, udstillinger og messer i medlemsstaterne og i tiltrædelseslandene og landene, hvor Europa-Parlamentet har et forbindelseskontor, herunder opdatering af lovgivningsobservationssystemet (OEIL) og udvikling af værktøjer og måder, der har til formål at forbedre og lette offentlighedens adgang til det ved hjælp af mobilt udstyr.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 35 000 EUR.\nKonto 3 2 4 3 — Parlamentarium – Europa-Parlamentets Besøgscenter\nDenne bevilling skal finansiere Parlamentarium — Europa-Parlamentets Besøgscenter i Bruxelles samt installationer, udstillinger og materiale, der er tilpasset eller reproduceret til separat anvendelse uden for Bruxelles.\nDenne bevilling skal dække tilskud til besøgsgrupper samt alle udgifter til modtagelse, ledelse og infrastrukturer, finansiering af praktikantophold for opinionsdannende personer fra tredjelande (EUVP) og driftsudgifter til Euroscola-, Euromedscola- og Euronestscola-programmerne. Euromedscola- og Euronestscola-programmerne finder sted — på skift — hvert år i Europa-Parlamentets bygninger i Strasbourg og Bruxelles med undtagelse af de år, hvor der er valg.\nDenne bevilling forhøjes hvert år under anvendelse af en deflator, der tager højde for BNI- og prisudsving.\nHvert medlem af Europa-Parlamentet har ret til at indbyde højst fem grupper i hvert kalenderår op til i alt 110 besøgende.\nPræsidiets afgørelse af 16. december 2002, om bestemmelser for modtagelse af besøgsgrupper og Euroscola-, Euromedscola- og Euronestscola-programmerne, senest ændret den 26. februar 2013.\nKonto 3 2 4 5 — Tilrettelæggelse af seminarer, symposier og kulturelle aktiviteter\n—udgifter og tilskud i forbindelse med tilrettelæggelse af nationale og internationale kollokvier og seminarer for opinionsdannende personer fra medlemsstaterne, ansøgerlandene, og landene, hvor Europa-Parlamentet har et forbindelseskontor, samt udgifter til tilrettelæggelse af parlamentariske kollokvier og symposier og finansiering af kulturelle initiativer af europæisk interesse, f.eks. Europa-Parlamentets LUX-pris til europæisk film\n—udgifter i forbindelse med »mødesalsarrangementerne« i Strasbourg og Bruxelles i overensstemmelse med det årsprogram, som Præsidiet har vedtaget\n—udgifter til foranstaltninger og værktøjer til fremme af flersprogethed som f.eks. seminarer og konferencer, møder med udbydere af tolke- eller oversætteruddannelse, foranstaltninger og tiltag til at højne bevidstheden om flersprogethed og fremme af tolke- eller oversættererhvervet, herunder et program for tilskud til universiteter, skoler og andre organismer, som beskæftiger sig med tolke- eller oversætterstudier, virtuelle kommunikationsløsninger samt deltagelse i lignende projekter og foranstaltninger, der organiseres i samarbejde med andre tjenestegrene inden for rammerne af det interinstitutionelle og internationale samarbejde\n—udgifter i forbindelse med organisering af kollokvier og seminarer om IKT.\nDenne bevilling skal også dække udgifterne til tilrettelæggelse af disse aktiviteter, herunder brug af tjenesteydelser, forplejningsydelser og -udgifter samt udgifter i tilknytning til indbydelse af journalister til at dække disse aktiviteter.\nArtikel 3 2 4 6 — Europa Parlamentets video- og multimediekommunikation\nDenne bevilling skal dække udgifterne til Europa-Parlamentets produktion, distribution og hosting af webclip og andet multimediemateriel, der kan udsendes, i overensstemmelse med Europa-Parlamentets kommunikationsstrategi.\nKonto 3 2 4 7 — Huset for Europæisk Historie\nDenne bevilling skal finansiere aktiviteterne for Huset for Europæisk Historie, f.eks. særlig intern indretning, indkøb af samlinger, tilrettelæggelse af udstillinger og driftsomkostningerne, herunder udgifterne til indkøb af bøger, tidsskrifter og andre publikationer i forbindelse med aktiviteterne i Huset for Europæisk Historie.\nDen skal også finansiere kontrakter med kvalificerede eksperter og forskningsinstitutter med henblik på undersøgelser og andre forskningsaktiviteter (workshopper, rundbordskonferencer, ekspertpaneler, konferencer), der gennemføres for Huset for Europæisk Historie.\n—den audiovisuelle sektors driftsbudget (ydelser i institutionens eget regi og ekstern bistand som f.eks. teknisk arbejde for radio- og TV-stationer, indspilning, produktion og samproduktion af audiovisuelle programmer, leje af linjer og transmission af TV- og radioprogrammer, andre foranstaltninger til udvikling af institutionens forbindelser med de organer, der benytter audiovisuelle medier)\n—direkte transmission af plenarmøder og udvalgsmøder på internettet\n—oprettelse af passende arkiver, der kan sikre medierne og borgerne permanent adgang til disse oplysninger.\nEuropa-Parlamentets beslutning af 14. maj 2002 om Europa-Parlamentets budgetoverslag for regnskabsåret 2003 (EUT C 180 E af 31.7.2003, s. 150).\n—udgifter til fremme af forbindelserne mellem Europa-Parlamentet og de nationale parlamenter. De vedrører de parlamentariske forbindelser med undtagelse af dem, der er dækket af kapitel 1 0 og 3 0, informations- og dokumentationsudveksling samt bistand til analyse og forvaltning af disse oplysninger, herunder med Det Europæiske Center for Parlamentarisk Forskning og Dokumentation (CERDP)\n—finansiering af samarbejdsprogrammer og uddannelsesforanstaltninger for de ovennævnte parlamenters tjenestemænd og aktiviteter til styrkelse af deres parlamentariske kapacitet generelt.\n—samarbejdsforanstaltninger navnlig på lovgivningsområdet samt foranstaltninger i forbindelse med dokumentation, analyse og information, herunder sikring af domænet www.ipex.eu, som gennemføres i CERDP.\nDenne bevilling tager sigte på at finansiere samarbejdet mellem Europa-Parlamentet og de nationale parlamenter i forbindelse med den parlamentariske kontrol af FUSP/FSFP i overensstemmelse med bestemmelserne i traktaten om Den Europæiske Union og traktaten om Den Europæiske Unions funktionsmåde, særlig artikel 9 og 10 i protokol nr. 1 om de nationale parlamenters rolle i Den Europæiske Union.\nKonferencen af formænd for de europæiske parlamentariske forsamlinger (juni 1977), for parlamenterne i Den Europæiske Union (september 2000 og marts 2001).\nDenne bevilling skal dække udgifter til Europa Parlamentets informationskontorer i medlemsstaterne:\n—udgifter til kommunikation og information (information og offentlige arrangementer; internet – produktion, reklame, rådgivning; seminarer; audiovisuelle produktioner)\n—generelle udgifter og mindre diverse udgifter (kontorartikler, telekommunikation, forsendelsesudgifter, håndtering, transport, lagring, generelle PR-artikler, databaser og presseabonnementer, osv.).\nArtikel 3 2 6 — Europæisk videnskabeligt mediecentrum\nFor at dække medlemmernes behov for behørigt at kommunikere om Europa-Parlamentets arbejde har de behov for et veludstyret mediecentrum, som også kunne anvendes til andre formål uden for plenarmøderne. Bevillingerne under denne konto har derfor til formål at støtte opgraderingen af teknisk udstyr og mediefaciliteter som følge af mediers øgede interesse, den stigende betydning af sociale medier og medlemmernes øgede behov og for yderligere at udvikle et tættere samarbejde mellem Europa-Parlamentet og ARTE, lokale universiteter og skoler med henblik på at oprette et europæisk mediecentrum for eksempel til at uddanne unge journalister uden for de ordinære mødeperioder.\nPunkt 30 i Europa-Parlamentets beslutning af 29. april 2015 om overslag over Europa-Parlamentets indtægter og udgifter for regnskabsåret 2016 (EUT C 346 af 21.9.2016, s. 188).\nPunkt 54 i Europa-Parlamentets beslutning af 14. april 2016 om overslag over Europa-Parlamentets indtægter og udgifter for regnskabsåret 2017 (Vedtagne tekster, P8 TA(2016) 0132).\nAfsnit 4 - Udgifter i forbindelse med institutionens udførelse af særlige opgaver\n—sekretariats-, administrations- og driftsudgifter\n—udgifter til politiske aktiviteter og informationsvirksomhed som led i Unionens politiske aktiviteter.\nPræsidiets afgørelse af 30. juni 2003 om regulativ om anvendelse af bevillingerne på budgetpost 4 0 0, senest ændret den 27. april 2015.\nArtikel 4 0 2 — Finansiering af europæiske politiske partier\nDenne bevilling skal finansiere politiske partier på europæisk plan. Der skal sikres god forvaltning og grundig kontrol med anvendelsen af midler.\nTraktaten om Den Europæiske Union, særlig artikel 10, stk. 4.\nEuropa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (EUT L 317 af 4.11.2014, s. 1). 1).\nArtikel 4 0 3 — Finansiering af europæiske politiske fonde\nDenne bevilling skal finansiere politiske fonde på europæisk plan. Der skal sikres god forvaltning og grundig kontrol med anvendelsen af midler.\nEuropa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (EUT L 317 af 4.11.2014, s. 1).\nArtikel 4 2 2 — Udgifter til parlamentarisk assistance\nDenne bevilling har til formål at dække udgifterne til det personale og de tjenesteydelsesleverandører, der er ansvarlige for at yde parlamentarisk assistance til medlemmerne, samt udgifterne til betalingsagenter.\nDen dækker også udgifter til tjenesterejser og uddannelse (eksterne kurser) for akkrediterede parlamentariske assistenter.\nDen skal også dække kursdifferencer, der belaster Europa-Parlamentets budget i henhold til bestemmelserne om godtgørelse af udgifter til parlamentarisk assistance, samt udgifter til tjenesteydelser til støtte af forvaltningen af den parlamentariske assistance.\nDe indtægter, der er formålsbestemte indtægter i henhold til finansforordningens artikel 21, stk. 3, anslås til 775 000 EUR.\nStatutten for Europa-Parlamentets medlemmer, særlig artikel 21.\nAnsættelsesvilkårene for de øvrige ansatte i Den Europæiske Union, særlig artikel 5a og artikel 125-139.\nPræsidiets afgørelse af 14. april 2014 om gennemførelsesbestemmelser til afsnit VII i ansættelsesvilkårene for de øvrige ansatte i Den Europæiske Union.\nArtikel 4 4 0 — Udgifter til tidligere medlemmers møder og aktiviteter\nAFSNIT 5 — Myndigheden for Europæiske Politiske Partier og Europæiske Politiske Fonde og Udvalget af Uafhængige Fremtrædende Personer\nKapitel 5 0 — Udgifter for Myndigheden for Europæiske Politiske Partier og Europæiske Politiske Fonde og for Udvalget af Uafhængige Fremtrædende Personer\nArtikel 5 0 0 — Aktionsudgifter for Myndigheden for Europæiske Politiske Partier og Europæiske Politiske Fonde\nDenne bevilling skal dække udgifterne for Myndigheden for Europæiske Politiske Partier og Europæiske Politiske Fonde med henblik på at sikre, at det er fuldstændig funktionsdygtigt og uafhængigt.\nEuropa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (EUT L 317 af 4.11.2014, s. 1), særlig artikel 6, stk. 1 og 7.\nArtikel 5 0 1 — Udgifter til Udvalget af Uafhængige Fremtrædende Personer\nDenne bevilling skal dække de udgifter, der er forbundet med sekretariatet for og finansieringen af Udvalget af Uafhængige Fremtrædende Personer.\nEuropa-Parlamentets og Rådets forordning (EU, Euratom) nr. 1141/2014 af 22. oktober 2014 om statut for og finansiering af europæiske politiske partier og europæiske politiske fonde (EUT L 317 af 4.11.2014, s. 1), særlig artikel 11, stk. 2.\nDenne bevilling skal dække udgifter til institutionens investeringer og indretningsarbejder. Europa-Parlamentets Præsidium anmodes om, for så vidt angår fast ejendom og bygninger, at vedtage sammenhængende og ansvarlige langsigtede strategier, som tager højde for det særlige problem med stigende vedligeholdelsesomkostninger, renoveringsbehov og sikkerhedsomkostninger samt sikrer bæredygtighed i Europa-Parlamentets budget.\nSektion I — Europa-Parlamentet\nAnsættelsesgruppe og lønklasser\nAST/SC i alt\nAndre formålsbestemte bidrag og godtgørelser\nHeraf tre forfremmelser med personlig indplacering (tre AD 14 til AD 15), der gives i undtagelsestilfælde til fortjenstfulde tjenestemænd.\nHerunder en midlertidig AD12-stilling som direktør for Myndigheden for Europæiske Politiske Partier og Europæiske Politiske Fonde.


Rytterstafet hylder Roskilde Dyrskues 50-års jubilæum - sn.dk - Forsiden - Roskilde-området - Roskilde\nFra venstre: Mette Poulsen med sin 15-årige Frederiksborg-hoppe Safira, og den femårige Frederiksborg-hoppe Alma, som er føl af Safira. Og Mettes to ridepiger, 13-årige Cecilie Bieber Graversen med den 20-årige fjordhest Milla og 13-årige Victoria Krall med den 20-årige Bonnie, der er en welsh-blanding.\nArtiklen: Rytterstafet hylder Roskilde Dyrskues 50-års jubilæum\nRoskilde - 23. maj 2019 kl. 12:20\nFor at hylde Roskilde Dyrskues 50-års jubilæum skal ryttere fra hele Sjælland ride en jubilæumsstafet med mål på Dyrskuepladsen i Roskilde til åbningsceremonien fredag.\nStafetten begynder i ugen op til selve dyrskuet, hvor der i forskellige byer bliver samlet et hold ryttere, der skal føre stafetten videre.\n- For 50 år siden havde folk ikke trailere på samme måde som i dag. Dengang kom de ridende og trækkende med deres dyr fra nær og fjern, og det er det, som denne stafet skal symbolisere, siger Mette Poulsen, der skal ride med i stafetten.\nHun har selv deltaget i Roskilde Dyrskue i mange år med sine heste på forskellige måder, dels med udstilling og show. Derfor lå det også helt natuligt for hende at være med til at hylde Roskilde Dyrskues 50-års jubilæum.\n- Jeg synes, det er vigtigt at støtte op om nogle traditioner og gengive, hvordan det var engang. Jeg vil også gerne være med til at gøre dette års åbning af dyrskuet lidt mere festlig. Når vi kommer så mange heste ridende langs vejene giver det et signal om, at der sker noget lidt ekstra i år, siger Mette Poulsen.\nAlle racer kan være med\nStafetten begynder i ugen op til selve dyrskuet, hvor der i forskellige byer bliver samlet et hold ryttere, der skal føre stafetten videre. Og i modsætning til selve dyrskuet, så er alle heste uanset race velkommen til at deltage i stafetten.\n- Det her åbner op for, at der er en større mængde heste og deres ryttere, som kan få muligheden for at være med. Det giver en større mangfoldighed til hestesporten, som jeg synes er en rigtig fin ting, siger Mette Poulsen.\nPå Mette Poulsens hold er de i alt 12 ryttere, som skal ride tidligt fredag morgen, så de kan være med inde på pladsen til selve åbningen af Roskilde Dyrskue.\nDe er otte ryttere som begynder den 17 kilometer lange rute fra Mette Poulsens hjem i Borup og på vejen slutter ryttere sig til fra Solrød og tune.\nMette Poulsens hold består blandt andet af hendes selv på den 15-årige Frederiksborg-hoppe Safira, hendes 23-årige datter, Charlotte Poulsen på den femårige Frederiksborg-hoppe Alma, som er føl af Safira.\nSamt hendes to ridepiger 13-årige Cecilie Bieber Graversen på den 20-årige fjordhest Milla, og 13-årige Victoria Krall på den 20-årige Bonnie, der er en welsh-blanding.\n- Jeg har været med som hjælper på dyrskue før, og jeg glæder mig til at skulle ride sammen med andre til dyrskuet. Det bliver ret hyggeligt at ride sammen med andre, man normalt ikke rider sammen med, siger Cecilie Bieber Graversen.\n- Bare det at være der inde og have sin hest med I stedet for kun at være der som hjælper. Det bliver noget helst specielt at have hest med, supplerer Victoria Krall.\nFlot kommer det til at se ud, når både heste og ryttere rider afsted i deres fineste puds og med fanebærer.\nLørdag den 25. maj: Fra Esrum Kloster til Tulstrup\nSøndag: Fra Tulstrup til Skævinge\nMandag: Fra Skævinge til Allerød\nTirsdag: Fra Allerød til Stenløse\nOnsdag: Fra Stenløse til Smørum\nTorsdag: Fra Smørum til Gundsømagle/Risø\nFredag: Fra Gundsømagle/Risø til Roskilde Dyrskue\nLørdag den 25. maj: Fra Udby v. Kalundborg til Høng\nLørdag: Fra Høng til Slagelse\nLørdag: Fra Slagelse til Sorø\nSøndag/mandag Fra Sorø til Nyrup\nMandag/tirsdag: Fra Nyrup til St. Merløse\nOnsdag: Fra St. Merløse til Hvalsø\nTorsdag: Fra Hvalsø til Lejre\nFredag: Fra Lejre til Roskilde Dyrskue\nSøndag: Fra Nykøbing Sj til Nr. Asmindrup\nSøndag: Fra Nr. Asmindrup til Vig\nSøndag: Fra Vig til Asnæs\nMandag: Fra Asnæs til Svinninge\nTirsdag: Fra Svinninge til Holbæk\nOnsdag: Fra Holbæk til Hvalsø. Kobles på Vestsjællands-ruten\nLørdag den 25. maj: Fra Nyråd til Lundby\nLørdag: Fra Lundby til Bårse\nLørdag: Fra Bårse til Tappernøje\nSøndag: Fra Tappernøje til Roholte\nSøndag: Fra Roholte til Faxe Ladeplads\nMandag: Fra Faxe Ladeplads til Dalby. Mødes med hold fra Lyderslev\nTirsdag: Fra Dalby til Tureby\nTirsdag: Fra Tureby til Køge/Herfølge\nOnsdag: Fra Køge/Herfølge til Karlslunde\nTorsdag: Fra Karlslunde til Ishøj/Greve\nFredag: Fra Ishøj/Greve til Roskilde Dyrskue\nStart 1: Fra Ringsted til Brordrup\nFra Borup/Viby til Brordrup\nStart 2 Fra Solrød - Karstrup - Hastrup - Snoldelev - Gadstrup til Brordrup\nAlle fra Brordrup til Roskilde Dyrskue\nKilde: Roskilde Dyrskue


Vedtægter – Brancheforeningen for orientalske tæpper\nVedtægter for Brancheforeningen for Orientalske Tæpper\n”Brancheforeningen for Orientalske Tæpper” fik sit navn den 25.7.1988, hvor ”Tæppe-, Gardin- og Møbelstof-Importørernes Brancheforening” af 31. maj 1934 ændrede navn.\nDens formål er at varetage branchens og dens enkelte medlemmers interesser i forhold over for offentligheden, og hvor det ellers måtte have interesse, at man arbejder fælles for branchen.\nBrancheforeningen er anmeldt som brancheforening til Det Danske Handelskammer. Børsen. København K.\nSom medlem kan enhver optages, der er importør eller handlende med en væsentlig del af omsætningen i håndknyttede og vævede orientalske gulvtæpper og som overholder foreningens kodeks. Optagelse af nye medlemmer afgøres ved simpel stemmeflerhed på foreningens årlige generalforsamling, efter bestyrelsens indstilling. Forretningsdrivende indenfor tæppebranchen, der ønsker optagelse i foreningen, skal forinden optagelse finder sted, afgive en skriftlig erklæring om, at denne ikke udelukkende eller i overvejende grad sælger fra auktioner. Overtrædelse af nævnte bestemmelse vil medføre omgående udelukkelse fra foreningen.\nEt medlem opnår først stemmeret på generalforsamlingen, når indmeldelse, samt betaling af kontingent og indskud er sket til foreningen senest 3 måneder før denne finder sted.\nEt medlem kan udelukkes, når bestyrelsen enstemmigt anser dette for påkrævet i tilfælde, hvor medlemmet trods påtale ikke overholder brancheforeningens kodeks eller på anden måde optræder groft ukollegialt.\nUdmeldelse af foreningen kan kun ske med tre måneders skriftligt varsel til ophør ved regnskabsårets udgang.\nHar et medlem ikke betalt sit kontingent inden 3 måneder efter generalforsamlingen, kan medlemmet ekskluderes af foreningen efter skriftlig påtale og efterfølgende anbefalet brev.\nGeneralforsamlingen er den højeste myndighed. Den årlige generalforsamling finder sted i april eller maj måned og indkaldes med 14 dages skriftlig varsel til samtlige medlemmer.\nSkriftlig afstemning foretages, når flertallet af generalforsamlingen eller bestyrelsen måtte ønske dette. Medlemmerne kan meddele fuldmagt, som anerkendes ved afstemning; disse skal da meddele sekretæren ved generalforsamlingens start.\nForslag, der ønskes behandlet på generalforsamlingen, skal være bestyrelsen i hænde senest 3 (tre) hverdage før generalforsamlingen.\nEkstraordinær generalforsamling kan indkaldes af bestyrelsen med mindst 7 (syv) hverdages varsel eller med 7 (syv) hverdages varsel, når mindst 5 (fem) af foreningens medlemmer forlanger det.\nEventuelle lovændringer kan kun ske når 3/4 del af de afgivne stemmer falder herfor på en dertil indkaldt generalforsamling, hvor mindst 2/3 del af brancheforeningens medlemmer er til stede. Er det fornødne antal medlemmer ikke til stede, vil forslaget være at behandle på en ny generalforsamling, der indkaldes senest 21 hverdage efter den først afholdte, og hvor forslaget kan vedtages med 3/4 del af de fremmødte. I alle tilfælde foretages skriftlig afstemning.\nBestyrelsen består af en formand, en sekretær og 2 bestyrelsesmedlemmer. Der foretages direkte valg på generalforsamlingen for en toårig periode. Et af bestyrelsesmedlemmerne vælges til formand for en 1-årig periode af generalforsamlingen.\nPå den årlige generalforsamling vælges ligeledes en suppleant for et år. Finder afgang sted i løbet af året indtræder suppleanten.\nEnhver henvendelse til og fra brancheforeningen skal forelægges på førstkommende bestyrelsesmøde, og kun på et sådant kan en sag færdigbehandles. Alle beslutninger inden for bestyrelsen skal afgøres ved afstemning hvis 3 (tre) medlemmer forlanger dette, og kun tilstedeværende bestyrelsesmedlemmer er stemmeberettiget. Ved stemmelighed i vitale spørgsmål, spørges generalforsamlingen.\nRegnskabsåret løber fra 1. januar til 31. december, og regnskabet revideres af et uden for bestyrelsen stående medlem, som vælges af medlemmerne på generalforsamlingen.\nOpløsning. Brancheforeningen kan kun opløses, når 3/4 del af de afgivne stemmer falder herfor på en dertil indkaldt generalforsamling, hvor mindst 2/3 del af brancheforeningens medlemmer er til stede. Er det fornødne antal medlemmer ikke til stede, vil forslaget være at behandle på en ny generalforsamling, der indkaldes senest 21 hverdage efter den først afholdte, og hvor forslaget kan vedtages med 3/4 del af de fremmødte. I alle tilfælde foretages skriftlig afstemning.\nVed en eventuel opløsning, fordeles foreningens midler og ejendele blandt medlemmerne i forhold til det antal år det enkelte medlem har været i foreningen, dog således at de medlemmer, der var i foreningen pr. 1. april 2008, tillægges en anciennitet på 10 år ved denne dato. Senere tilkomne medlemmers anciennitet beregnes fra optagelsestidspunktet.\nDisse vedtægter afløser alle tidligere vedtægter, som herefter er ugyldige.\nVedtaget af generalforsamlingen i København den 14. juni 2011